VSRS Sklep II DoR 251/2019
Sodna praksa Vrhovnega sodišča, 2019-06-17

mag. Rudi Štravs (preds.), mag. Nina Betetto (poroč.), Jan Zobec

dopuščena revizija - služnost v javno korist - stvarna služnost - ustanovitev stvarne služnosti - negativna služnost - prepoved gradnje - ničnost - gospodarska javna služba - bazna postaja

Revizija se dopusti glede vprašanja, ali je dopustna ustanovitev negativne stvarne služnosti, ki na služeči nepremičnini prepoveduje postavitev oziroma obstoj objektov javne gospodarske infrastrukture.

Revizija se dopusti glede vprašanja, ali je dopustna ustanovitev negativne stvarne služnosti, ki na služeči nepremičnini prepoveduje postavitev oziroma obstoj objektov javne gospodarske infrastrukture.

1. Sodišče prve stopnje je spremembo nasprotne tožbe dovolilo (I. točka izreka). Zahtevek tožnika za odstranitev bazne postaje – oddajnika A. oziroma objekta M7 je zavrnilo (II. točka izreka). Zavrnilo je tudi primarni zahtevek po nasprotni tožbi: za ugotovitev ničnosti služnostne pogodbe, sklenjene med tožnikom in prvim tožencem 12. 6. 2008, za izbris služnostne pravice in vzpostavitev prejšnjega zemljiškoknjižnega stanja (III. točka izreka), ter podredni tožbeni zahtevek po nasprotni tožbi za ukinitev in prenehanje služnostne pravice (IV. točka izreka). Sklenilo je, da vsaka stranka sama krije svoje stroške postopka (V. točka izreka).

2. Sodišče druge stopnje je pritožbi zavrnilo in potrdilo sodbo sodišča prve stopnje (I. točka izreka). Sklenilo je, da pravdne stranke same krijejo stroške pritožbenega postopka (II. točka izreka).

3. Zoper sodbo sodišča druge stopnje tožena stranka vlaga predlog za dopustitev revizije. Uveljavlja revizijska razloga zmotne uporabe materialnega prava in bistvene kršitve določb pravdnega postopka. Vrhovnemu sodišču predlaga, naj revizijo dopusti glede vprašanj: (1.) ali je dopustna ustanovitev negatorne stvarne služnosti v korist gospodujoče nepremičnine, ki na služeči nepremičnini prepoveduje gradnjo objektov javne gospodarske infrastrukture; (2.) ali prepoved gradnje javne gospodarske infrastrukture na služeči nepremičnini pomeni dopustno klavzulo služnostne pogodbe o negatorni stvarni služnosti; (3.) ali ima lastnik nepremičnine pravno varovan interes, da s pogodbo civilnega prava uveljavi pravico do opustitve gradnje in obratovanja komunikacijskega objekta, ki je sestavni del javnega komunikacijskega omrežja na sosednji nepremičnini; in (4.) ali je sodišče zagrešilo bistveno kršitev določb pravdnega postopka v zvezi z razlogi o odločilnih dejstvih glede zahtevka za ugotovitev ničnosti služnostne pogodbe z dne 12. 6. 2008, s katero je bila ustanovljena negatorna stvarna služnost v korist gospodujoče nepremičnine, ki na služeči nepremičnini prepoveduje gradnjo komunikacijskih objektov, ki so kot del javnega komunikacijskega omrežja del javne gospodarske infrastrukture.

5. Pogoji za dopustitev revizije iz prvega odstavka 367. a člena Zakona o pravdnem postopku (v nadaljevanju ZPP) so v obravnavanem primeru podani glede pravnega vprašanja, opredeljenega v izreku tega sklepa. Vrhovno sodišče je zato na podlagi drugega odstavka 367. a člena ZPP revizijo v tako začrtanem obsegu dopustilo.

Zakon o elektronskih komunikacijah (2004) - ZEKom  - člen 7, 164

Zakon o elektronskih komunikacijah (2012) - ZEKom-1  - člen 9, 238

Obligacijski zakonik (2001) - OZ  - člen 39, 39/2

Zakon o urejanju prostora (1984) - ZUreP  - člen 192-208, 211

Stvarnopravni zakonik (2002) - SPZ  - člen 211, 213, 226, 271

Zakon o graditvi objektov (1984) - ZGO  - člen 213

Obligacijski zakonik (2001) - OZ  - člen 86

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.